ANC moet herstel van sy beserings, sê Jacobs | Netwerk24
ANC moet herstel van sy beserings, sê Jacobs
27 Augustus 2016 19:32
Die ANC gaan opnuut begin om hul geloofwaardigheid te herstel na die "beserings" wat die party opgedoen het in die jongste verkiesing.
So het die ANC se Wes-Kaapse provinsiale sekretaris, Faiez Jacobs, gesê.
Jacobs, wat by die UDF se 33ste herdenkingsjaar gepraat het, het gesê die ANC is besig om deur 'n tyd van "herstel" te gaan.
Hy het gesê dit is 'n perfekte tyd om terug te kyk en na te dink waarvoor die UDF staan en hoekom dit gestig is.
"Vandag is baie belangrik omdat ons 'n gesprek met ons kollegas wil hê, dié wat sê die ANC is nie die party wat dit veronderstel is om te wees nie."
Faksies en hekwagters is die oorsaak van die verminderde steun vir die ANC en het ondersteuners, wat nie meer aktief betrokke is by die politiek nie, verhinder om terug te keer.
Jacobs het gesê die UDF kon saamstaan teen apartheid en sodoende kan die ANC dit weer doen.
Ná Jacobs het die voormalige minister van toerisme en raadslid van die SAL, Cheryl Carolus, het gesê: "Ons hou dalk nie van die medisyne wat hulle vir ons gee nie, maar laat ons dit neem en beter raak."
Sy het verder gesê die waarheid waarmee die land vandag gekonfronteer word, is nie mooi nie, maar dit het sleg geraak onder "ons beheer".